# Caterina (prenom)

Caterina és un prenom femení català que prové del prenom llatí medieval Catharina, que deriva del prenom grec Haikaterine o Hekaterin; segons algunes teories, és derivat de l'adjectiu katharà (pura, immaculada), però, segons unes altres, és relacionat amb la deessa Hècate, filla de Perses i Astèria.

## Difusió

Caterina és un prenom que tingué força difusió durant l'edat mitjana i el portaren moltes reines i dames de la noblesa Europea. A Mallorca és molt comuna la variant Catalina. El nom comú de catalina donat a una roda dentada i a una espècie de card, prové de la roda dentada que segons la tradició fou un dels instruments del martiri de Santa Caterina d'Alexandria.
Variants: Catarina, Catalina.
Diminutius: Terina, Tina, Tineta, Nina, Lina.
Versions en altres llengües :
| Albanès | Katrina |
| Alemany | Katharina |
| Anglès | Katherine, Catherine, Katharine, Kathryn, Karen |
| Bretó | Katell |
| Búlgar | Екатерина (Ekaterina) |
| Txec | Kateřina |
| Danès | Katharina |
| Eslovac | Katarína |
| Eslovè | Ekaterina |
| Estonià | Katariina |
| Espanyol | Catalina |
| Euskara | Katarin, Katalin |
| Finlandès | Katariina |
| Francès | Catherine |
| Gallec | Catarina |
| Georgià | ეკატერინე (Ekaterine) |
| Grec | Αικατερίνη (Aikaterínê) |
| Holandès | Catharina, Katrijn |
| Hongarès | Katarina, Katalin |
| Irlandès | Caitríona, Caitrín, Catraoine, Caitlín |
| Islandès | Katrín |
| Italià | Caterina |
| Llatí | Catharina |
| Letó | Katrīna |
| Lituà | Katerina |
| Noruec | Katarina |
| Occità | Catarina |
| Polonès | Katarzyna |
| Portuguès | Catarina |
| Romanès | Ecaterina, Catalina |
| Rus | Екатерина (Yekaterina) |
| Sard | Catalìna |
| Suec | Katarina |
| Ucraïnès | Катерина (Kateryna) |

## Onomàstica

La festa onomàstica de Caterina es pot celebrar en diversos dies de l'any, ja que hi ha moltes santes que portaren aquest prenom:
* Santa Caterina d'Alexandria, la seva festa onomàstica és el 25 de novembre.
* Santa Caterina de Bolonya, celebrada el 9 de març.
* Santa Caterina de Gènova, la seva festa és el 15 de setembre.
* Santa Caterina de Ricci, la seva festa onomàstica és el 13 de febrer.
* Santa Caterina de Siena, la seva festa és el 29 d'abril
* Santa Caterina de Suècia, la seva onomàstica és el 24 de març.
* Santa Caterina Drexel (1858-1955), la seva festa és el 3 de març.
* Santa Caterina Labouré (1806-1876), la seva festa onomàstica és el 28 de novembre.
* Santa Caterina Tomàs (1533-1574), santa d'origen balear, la festa és el 28 de juliol
* Beata Catalina del Carme Caldés Socias, beata, la festa onomàstica és el 23 de juliol
* Beata Catalina de San Mateo de la Concepción, religiosa
* Serventa de Déu Catalina Maura i Pou, religiosa
* Serventa de Déu Catalina de Balmaseda y San Martín, religiosa, la seva onomàstica és el 3 de gener

## Biografies

* Noblesa:
** Caterina Albert, esposa d'Hug Roger III, descendent de Felip Albert i Violant de Cardona.
** Caterina Appiani (Piombino v. 1398 - Scarlino, 1451), noble italiana filla de Gerard Lleonard Appiani.
** Caterina d'Aragó (Alcalá de Henares, 1485 - Kimbolton, 1536), infanta de Castella i princesa d'Aragó, de Gal·les i primera esposa d'Enric VIII d'Anglaterra.
** Caterina de Cardona (Barcelona, 1519 - Casas de Benítez, 1577), noble, retirada com a anacoreta i morta en llaor de santedat.
** Caterina I d'Empúries (Lucena, 1635 - ?, 1697), noble hispànica.
** Caterina Micaela d'Espanya (l'Escorial, 1567 - Torí, 1597), duquessa de Savoia, infanta d'Espanya de la Casa d'Àustria.
** Maria Caterina Farnese (Parma, 1615 - Sassuolo, 1646), membre de la Dinastia Farnese.
** Caterina de Grècia (Atenes, 1913 - Marlow, 2007), lady Brandam, princesa de Grècia i de Dinamarca, filla del rei Constantí I de Grècia.
** Caterina d'Habsburg (Torquemada, Palència, 1507 - Lisboa, 1578), infanta de Castella, princesa d'Aragó, reina consort i regent de Portugal.
** Caterina Howard, reina consort d'Anglaterra, cinquena esposa d'Enric VIII d'Anglaterra.
** Caterina de Lancaster (Hetford, 1373 - Valldolid, 1418), princesa anglesa, infanta de Castella, reina consort de Castella i regent de Castella.
** Caterina de Mèdici (Florència, 1519 - Blois, 1589), princesa italiana, comtessa d'Alvèrnia, reina consort de França i posteriorment regent de França
** Caterina I de Navarra (1470 - Mont-de-Marsan, 1517), reina de Navarra, comtessa de Foix i Bigorra, vescomtessa de Bearn, Marsan i Castellbó (1483-1517)
** Caterina d'Ortafà (segle XV), esposa del noble Pere de Rocabertí i d'Erill, senyor de Sant Mori
** Caterina Parr, reina consort d'Anglaterra, sisena esposa d'Enric VIII d'Anglaterra
** Caterina de Portugal (1436 - 1463), infanta i religiosa de Portugal, filla d'Eduard I i d'Elionor d'Aragó
** Caterina de Portugal i de Bragança (Lisboa, 1540 - Villa Viciosa, 1614), infanta de Portugal
** Caterina de Rússia (duquessa de Mecklenburg-Schwerin)
** Caterina Pàvlovna de Rússia
** Caterina II de Rússia (Stettin, 1729 - Sant Petersburg, 1796)
** Caterina Sforza (Milà, 1463 - Florència, 1509), membre de la noblesa italiana
** Caterina de Valois i d'Anjou (1428 - Brussel·les, 1446) princesa de França
** Caterina Visconti (Milà, 1360 - Monza, 1404), duquessa consort del Ducat de Milà
** Caterina, Duquessa de Cambridge, Kate Middleton, princesa del Regne Unit
* Altres:
** Caterina Albert Paradís, més coneguda pel seu pseudònim Víctor Català (l'Escala, 1869 - 1966), escriptora catalana
** Caterina Gabrielli (Roma, 1730 - 1796) cantant italiana
** Caterina Mieras i Barceló (Sant Joan, Mallorca, 1947), metge i política mallorquina resident a Catalunya
** Caterina Segurana, heroïna popular de Niça, que tingué un paper important en el setge de la vila de Niça l'estiu de 1543
* Variant Catalina:
** Catalina Cirer, política mallorquina
** Catalina Pocoví, glosadora mallorquina
** Cătălina Ponor, esportista romanesa
** Catalina Bufí, música
** Catalina Valls, actriu

### Versió Catherine

* Catherine Théot, visionaria
* Catherine Deneuve, actriu
* Catherine Zeta-Jones, actriu
* Catherine Keener, actriu
* Cate Blanchett, actriu australiana

### Versió Katherine

* Kate Winslet, actriu britànica
* Katherine Rawls, esportista
* Katherine Pulaski, personatge de Star Trek: La nova generació
* Katherine Jenkins, cantant

### Versió Katharine

* Katharine Hepburn, actriu

## Refranys

Hi ha moltes dites populars i refranys en què trobem el prenom Caterina, sobretot en referència a Santa Caterina:
* Sobre la festa onomàstica de Santa Caterina d'Alexandria (25 de novembre):
** «Santa Caterina la ventosa» (Tarr.).
** «Santa Caterina favatera» : es diu perquè és temps de plantar faves (Llofriu).
** «Santa Caterina, freda o humida» (Pineda, Tarr., Segarra, Urgell).
** «De Santa Caterina a Nadal, un mes cabal» (Empordà, Segarra, Urgell, Val., Alcoi).
** «Per Santa Caterina, un mes refina» : es diu perquè del dia de Santa Caterina al dia de Nadal hi ha un mes just (Mall., Men).
** «Per Santa Caterina, si tens blat, fes farina» (or.).
** «Per Santa Caterina, el blat que hagis de sembrar, fes-ne farina» (Penedès)
** «Per Santa Catalina, si no tens sembrat es blat, ja en pots fer farina» (Marroig Refr.)
** «Per Santa Caterina, l'oli és a l'oliva» (or.)
** «Per Santa Caterina, replega l'oliva»
** «Santa Caterina clara, tot l'advent emborbollada» : diuen que la temperatura del dia de Santa Caterina dona compte del temps que farà durant l'advent.
** «Per Santa Caterina un mes es fina»: segons Joan Amades aquest refrany es refereix a la festa de Santa Caterina de Sena, que és a 30 d'abril, però sembla més probable que aquest refrany sia una variant de «Per Santa Caterina un mes refina» i que es refereixi, com aquest, a la festa de Santa Caterina d'Alexandria.

## Topònims

* Concentracions de població:
** Santa Catalina, barri de Palma (Mallorca)
** Catalina Foothills, concentració de població d'Arizona, Estats Units
** Catarina (Texas), concentració de població designada pel cens dels Estats Units a l'estat de Texas
** Estat de Santa Catarina, estat brasiler al centre de la regió Sud
** Santa Catalina (Negros Oriental), municipi filipí de la província de Negros Oriental, a l'illa de Negros.
** Santa Caterina Villarmosa, vilatge de Sicília (Itàlia)
** Santa Caterina (Ciutat Vella), barri del districte de Ciutat Vella de Barcelona
** Santa Caterina Albanese, vilatge de Cosenza (Itàlia)
** Sainte-Catherine (Puèi Domat), vilatge del Puèi Domat (França)
** Sainte-Catherine-lès-Arras, vilatge de Pas-de-Calais (França)
** Sainte-Catherine-de-Fierbois, vilatge del Loira (França)
** Sent Martin Senta Catarina, vilatge del Llemosí (Françà)
* Orografia:
** Puig Caterina, puig del Pla de l'Estany, Catalunya
** Illa de Santa Caterina, illa de Gal·les (Regne Unit)
** Illa Santa Catalina (Califòrnia), illa de Califòrnia (EUA)

## Monuments

* Monestir de Santa Caterina del Sinaí, monestir d'Egipte
* Església de Santa Caterina (València), església de València
* Ermita de Santa Caterina d'Arbeca
* Ermita de Santa Caterina de Baixàs
* Ermita de Santa Caterina (Torroella de Montgrí)
* Oratori de Santa Caterina d'Alexandria, oratori de Sóller (Mallorca)
* Antic Hospital Santa Caterina, antic hospital de Girona
* Església de Santa Caterina d'Alzira, església d'Alzira (País Valencià)

## Miscel·lània

* Catalina Sky Survey, projecte per descobrir cometes i asteroides
* Santa Caterina d'Alexandria (Caravaggio), pintura de Caravaggio
* Fira de Santa Caterina, fira d'Arbeca (Catalunya)

## Referències

* 1 2 3 4 «Còpia arxivada». Arxivat de l'original el 2004-08-26. [Consulta: 19 novembre 2011].
* ↑ http://bibiloni.cat/blog/?p=1168
* ↑ Català Complet 3. Curs superior de llengua. Josep Ruaix i Vinyet, pàg 20-22
* ↑ http://www.ieo-oc.org/Prenoms-occitans-pour-les-filles Arxivat 2017-12-22 a Wayback Machine.